Marókkóskur matur er frægur um allan heim . Í Marokkó er jarðvegur frjór og landið gjöfult og matarmenning á sér mjög langa sögu aftur í tímann . Krydd eins og kanell , engifer , saffran , pipar , kóríander og kummin gefa mildan tón í matreiðsluna og með saltlegnum sítrónum og sætum ávöxtum og döðlum verður útkoman dásamleg . Soumia Georgsdóttir eða Mia eins og hún er kölluð hefur búið á Íslandi í 20 ár en er fædd í Marrakech eða rauðu borgina í Marókkó . Mia er viðskiptafræðingur að mennt og hefur brennandi áhuga á öllu sem viðkemur mat . Mia hefur ákaflega gaman af því að miðla matarmenningu síns heimalands til okkar Íslendinga og á þessu námskeiði kennir hún okkur að laga nokkra af þekktustu og bestu réttum þessa fallega lands . Taktouka - grillaðir tómatar og paprika Marokkóskt papriku og tómatasalat Bastilla - kjúklingaréttur Tagine með lambi og sveskjum Myntu te og Baghrir - marókkóskar pönnukökur Innifalið er allt hráefni , kennsla , uppskriftir , þjónusta uppvaskara / aðstoðarmanns , afnot af svuntu og öllum áhöldum . Síðast en ekki síst er slegið upp veislu í lok námskeiðsins , þar sem þátttakendur gæða sér á afrakstrinum . Kennari á námskeiðinu er Soumia Georgsdóttir . Námskeiðið hefst kl 17:00 og stendur í um 3 ½ klst Lágmarksfjöldi þátttakenda á þetta námskeið er 8 .